Úradný vestník L 077 , 28/03/2000 S. 0013 - 0019



Rozhodnutie Komisie z 2. februára 2000 o postupe overovania zhody stavebných výrobkov podľa článku 20 ods. 4 smernice Rady 89/106/EHS, ktoré sa vzťahuje na výrobky z plochého skla, profilovaného skla a sklenených tvárnic (oznámené pod číslom dokumentu C(1999) 5016) (Text s významom pre EHP) (2000/245/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 89/106/EHS z 21. decembra 1988 o aproximácii zákonov, iných právnych predpisov a správnych opatrení členských štátov vzťahujúcich sa na stavebné výrobky [1], zmenenú a doplnenú smernicou 93/68/EHS [2], a najmä na jej článok 13 ods. 4, keďže: (1) Od Komisie sa požaduje, aby medzi dvoma postupmi overovania zhody výrobku podľa článku 13 ods. 3 smernice 89/106/EHS zvolila "čo najmenej obtiažny postup v súlade s bezpečnosťou"; to znamená, že je nutné rozhodnúť, či je pre daný výrobok alebo skupinu výrobkov systém kontroly výroby u výrobcu, za ktorý je zodpovedný výrobca, nevyhnutnou a postačujúcou podmienkou overenia zhody, alebo či sa z dôvodov spojených s plnením kritérií uvedených v článku 13 ods. 4 na daný účel požaduje účasť schváleného certifikačného orgánu. (2) Článok 13 ods. 4 požaduje, aby bol takto stanovený postup uvedený v povereniach a v technických špecifikáciách; preto je žiaduce definovať pojem výrobkov alebo skupiny výrobkov, ktorý sa použije v povereniach a v technických špecifikáciách. (3) Obidva postupy ustanovené článku 13 ods. 3 sú podrobne opísané v prílohe III k smernici 89/106/EHS; preto je potrebné jednoznačne špecifikovať spôsoby, akými sa tieto dva postupy musia vykonávať, podľa prílohy III, pre každý výrobok alebo skupinu výrobkov, keďže príloha III uprednostňuje určité systémy. (4) Postup uvedený v článku 13 ods. 3 písm. a) zodpovedá systémom ustanoveným v prvej možnosti, bez nepretržitého dozoru, a v druhej a tretej možnosti bodu ii) oddielu 2 prílohy III; postup uvedený v článku 13 ods. 3 písm. b) zodpovedá systémom ustanoveným v bode i) oddielu 2 prílohy III a v prvej možnosti, s nepretržitým dozorom, bodu ii) oddielu 2 prílohy III. (5) Opatrenia ustanovené v tomto rozhodnutí sú v súlade so stanoviskom Stáleho výboru pre stavebníctvo. (6) Rozhodnutie bolo predložené Rade, ktorá nebola schopná rozhodnúť v trojmesačnej lehote predpokladanej v smernici 89/106/EHS. Navrhované opatrenie preto prijala Komisia, PRIJALA TOTO ROZHODNUTIE: Článok 1 Zhoda výrobkov ustanovených v prílohe I sa overuje postupom, pri ktorom je za systém kontroly výroby u výrobcu, zabezpečujúcim, že výrobok je v zhode s príslušnými technickými špecifikáciami, výlučne zodpovedný výrobca. Článok 2 Zhoda výrobkov ustanovených v prílohe II sa overuje postupom, pri ktorom je, okrem systému kontroly výroby v podniku výrobcom, do posudzovania a dozoru nad kontrolou výroby alebo samotným výrobkom zapojený schválený certifikační orgán. Článok 3 Postup overovania zhody ustanovený v prílohe III musí byť uvedený v povereniach pre harmonizované normy. Článok 4 Toto rozhodnutie je adresované členským štátom. V Bruseli 2. februára 2000 Za Komisiu Erkki Liikanen člen Komisie [1] Ú. v. ES L 40, 11.2.1989, s. 12. [2] Ú. v. ES L 220, 30.8.1993, s. 1. -------------------------------------------------- PRÍLOHA I Tabule plochého a zakriveného skla (vrátane základného skla, spracovaného skla, špeciálneho alebo bezpečnostného skla, skla s povlakom, skla s fóliou, smaltovaného skla, povrchovo upraveného skla alebo zrkadlového skla): Na všetky použitia iné než: - na použitie v zostave zasklenia špeciálne určenej na zaistenie požiarnej odolnosti, - na použitie ako nepriestrelné zasklenie alebo zasklenie odolné voči výbuchom. Profilované sklo tvaru U (s drôtenou vložkou alebo bez nej): Na všetky použitia iné než: - na použitie v zostave zasklenia špeciálne určenej na zaistenie požiarnej odolnosti. Izolačné zložené sklo: Na všetky použitia iné než: - na použitie v zostave zasklenia špeciálne určenej na zaistenie požiarnej odolnosti. - na použitie ako nepriestrelné zasklenie alebo zasklenie odolné voči výbuchom. Sklenené tvárnice: Na použitie v nenosných aplikáciách iných než: - na použitie odolné voči priestrelom a výbuchom. Stenové panely zo sklenených tvárnic: Na použitie v nenosných aplikáciách iných než: - na použitie v požiarnych úsekoch, - na použitie odolné voči priestrelom a výbuchom. -------------------------------------------------- PRÍLOHA II Tabule plochého a zakriveného skla (vrátane základného skla, spracovaného skla, špeciálneho alebo bezpečnostného skla, skla s povlakom, skla s fóliou, smaltovaného skla, povrchovo upraveného skla alebo zrkadlového skla): - na použitia odolné voči priestrelom a výbuchom, - na použitie v zostave zasklenia špeciálne určenej na zaistenie požiarnej odolnosti. Profilované sklo tvaru U (s drôtenou vložkou alebo bez nej): - na použitie v zostave zasklenia špeciálne určenej na zaistenie požiarnej odolnosti. Izolačné zložené sklo: - na použitia odolné voči priestrelom a výbuchom, - na použitie v zostave zasklenia špeciálne určenej na zaistenie požiarnej odolnosti. Sklenené tvárnice: - na použitia odolné voči priestrelom a výbuchom. Stenové panely zo sklenených tvárnic: - na použitia v požiarnych úsekoch, - na použitia odolné voči priestrelom a výbuchom. -------------------------------------------------- PRÍLOHA III Poznámka: Pre výrobky, ktoré majú viac než jedno z určených využití špecifikovaných v týchto skupinách, sa úlohy schváleného orgánu, vyplývajúce z príslušných systémov overovania zhody, kumulujú. SKUPINA VÝROBKOV VÝROBKY Z PLOCHÉHO SKLA, PROFILOVANÉHO SKLA A ZO SKLENENÝCH TVÁRNIC (1/6) 1. Systémy overovania zhody Pre uvedený(-é) výrobok(-y) a určené použitie(-ia) sa od CEN/Cenelec požaduje, aby v príslušnej(-ých) harmonizovanej(-ých) norme(-ách) špecifikovali tento systém(-y) overovania zhody: Systém 1: Pozri bod i) oddielu 2 prílohy III k smernici 89/106/EHS, bez auditačného hodnotenia vzoriek. Výrobok (výrobky) | Určené použitie (použitia) | Úroveň (úrovne) alebo trieda (triedy) (požiarna odolnosť) | Systém (systémy) overovania zhody | Tabule plochého alebo zakriveného skla Profilované sklo tvaru U Izolačné zložené sklo | Na použitie v zostave zasklenia špeciálne určenej na zaistenie požiarnej odolnosti | Akékoľvek | 1 | Stenové panely zo sklenených tvárnic | Na oddelenie požiarnych úsekov | Akékoľvek | 1 | Špecifikácia systému má byť taká, aby mohol byť zavedený i tam, kde nie je nutné stanoviť ukazovateľ vlastnosti výrobku pre určitú vlastnosť, pretože na ňu neexistuje najmenej v jednom členskom štáte vôbec žiadna právna požiadavka (pozri článok 2 ods. 1 smernice 89/106/EHS, a poprípade bod 1.2.3 interpretačných dokumentov). V týchto prípadoch sa overenie takej vlastnosti nesmie výrobcovi uložiť, pokiaľ si nepraje tento ukazovateľ výrobku uvádzať. SKUPINA VÝROBKOV VÝROBKY Z PLOCHÉHO SKLA, PROFILOVANÉHO SKLA A ZO SKLENENÝCH TVÁRNIC (2/6) 1. Systémy overovania zhody Pre uvedený(-é) výrobok(-y) a určené použitie(-ia) sa od CEN/Cenelec požaduje, aby v príslušnej(-ých) harmonizovanej(-ých) norme(-ách) špecifikovali tento systém(-y) overovania zhody: Systém 3: Pozri druhú možnosť bodu ii) oddielu 2 prílohy III k smernici 89/106/EHS. Systém 4: Pozri tretiu možnosť bodu ii) oddielu 2 prílohy III k smernici 89/106/EHS. Výrobok (výrobky) | Určené použitie (použitia) | Úroveň (úrovne) alebo trieda (triedy) (reakcie na oheň) | Systém (systémy) overovania zhody | Tabule plochého alebo zakriveného skla Profilované sklo tvaru U Izolačné zložené sklo Sklenené tvárnice Stenové panely zo sklenených tvárnic | Na použitia, na ktoré sa vzťahujú požiarne predpisy | A, B, C, | 3 | A, D, E, F | 4 | Systém 3: Pozri druhú možnosť bodu ii) oddielu 2 prílohy III k smernici 89/106/EHS. Systém 4: Pozri tretiu možnosť bodu ii) oddielu 2 prílohy III k smernici 89/106/EHS. Výrobok (výrobky) | Určené použitie (použitia) | Úroveň (úrovne) alebo trieda (triedy) | Systém (systémy) overovania zhody | Tabule plochého alebo zakriveného skla Profilované sklo tvaru U Izolačné zložené sklo | Na použitia, na ktoré sa vzťahujú predpisy o ukazovateľoch vlastností pri ohni zvonku | Výrobky vyžadujúce skúšanie | 3 | Výrobky "považované za vyhovujúce" bez skúšania | 4 | Systém 1: Pozri bod i) oddielu 2 prílohy III k smernici 89/106/EHS, bez auditačného hodnotenia vzoriek. Systém 3: Pozri druhú možnosť bodu ii) oddielu 2 prílohy III k smernici 89/106/EHS. Výrobok (výrobky) | Určené použitie (použitia) | Úroveň (úrovne) alebo trieda (triedy) | Systém (systémy) overovania zhody | Tabule plochého alebo zakriveného skla Izolačné zložené sklo Sklenené tvárnice Stenové panely zo sklenených tvárnic | Na použitie ako zasklenie odolné voči priestrelom alebo výbuchom | — | 1 | Na ostatné použitia vystavené rizikám "bezpečnosti pri užívaní" a na ktoré sa takéto predpisy vzťahujú | — | 3 | Profilované sklo tvaru U | Na použitia vystavené rizikám "bezpečnosti pri užívaní" a na ktoré sa takéto predpisy vzťahujú | — | 3 | Špecifikácia systému má byť taká, aby mohol byť zavedený i tam, kde nie je nutné stanoviť ukazovateľ vlastnosti výrobku pre určitú vlastnosť, pretože na ňu neexistuje najmenej v jednom členskom štáte vôbec žiadna právna požiadavka (pozri článok 2 ods. 1 smernice 89/106/EHS, a poprípade bod 1.2.3 interpretačných dokumentov). V týchto prípadoch sa overenie takej vlastnosti nesmie výrobcovi uložiť, pokiaľ si nepraje tento ukazovateľ výrobku uvádzať. SKUPINA VÝROBKOV VÝROBKY Z PLOCHÉHO SKLA, PROFILOVANÉHO SKLA A ZO SKLENENÝCH TVÁRNIC (5/6) 1. Systémy overovania zhody Pre uvedený(-é) výrobok(-y) a určené použitie(-ia) sa od CEN/Cenelec požaduje, aby v príslušnej(-ých) harmonizovanej(-ých) norme(-ách) špecifikovali tento systém(-y) overovania zhody: Systém 3: Pozri druhú možnosť bodu ii) oddielu 2 prílohy III k smernici 89/106/EHS. Výrobok (výrobky) | Určené použitie (použitia) | Úroveň (úrovne) alebo trieda (triedy) | Systém (systémy) overovania zhody | Tabule plochého alebo zakriveného skla (špeciálne opracovaného) Profilované sklo tvaru U Izolačné zložené sklo Sklenené tvárnice Stenové panely zo sklenených tvárnic | Na použitia týkajúce sa úspory energie a/alebo zníženia hluku | — | 3 | Špecifikácia systému má byť taká, aby mohol byť zavedený i tam, kde nie je nutné stanoviť ukazovateľ vlastnosti výrobku pre určitú vlastnosť, pretože na ňu neexistuje najmenej v jednom členskom štáte vôbec žiadna právna požiadavka (pozri článok 2 ods. 1 smernice 89/106/EHS, a poprípade bod 1.2.3 interpretačných dokumentov). V týchto prípadoch sa overenie takej vlastnosti nesmie výrobcovi uložiť, pokiaľ si nepraje tento ukazovateľ výrobku uvádzať. SKUPINA VÝROBKOV VÝROBKY Z PLOCHÉHO SKLA, PROFILOVANÉHO SKLA A ZO SKLENENÝCH TVÁRNIC (6/6) 1. Systémy overovania zhody Pre uvedený(-é) výrobok(-y) a určené použitie(-ia) sa od CEN/Cenelec požaduje, aby v príslušnej(-ých) harmonizovanej(-ých) norme(-ách) špecifikovali tento systém(-y) overovania zhody: Systém 4: Pozri tretiu možnosť oddielu 2 bodu ii) prílohy III k smernici 89/106/EHS. Výrobok (výrobky) | Určené použitie (použitia) | Úroveň (úrovne) alebo trieda (triedy) | Systém (systémy) overovania zhody | Tabule plochého alebo zakriveného skla Profilované sklo tvaru U Izolačné zložené sklo Sklenené tvárnice Stenové panely zo sklenených tvárnic | Na použitia iné než použitia špecifikované v skupinách 1/6 až 5/6 | — | 4 | Špecifikácia systému má byť taká, aby mohol byť zavedený i tam, kde nie je nutné stanoviť ukazovateľ vlastnosti výrobku pre určitú vlastnosť, pretože na ňu neexistuje najmenej v jednom členskom štáte vôbec žiadna právna požiadavka (pozri článok 2 ods. 1 smernice 89/106/EHS, a poprípade bod 1.2.3 interpretačných dokumentov). V týchto prípadoch sa overenie takej vlastnosti nesmie výrobcovi uložiť, pokiaľ si nepraje tento ukazovateľ výrobku uvádzať. --------------------------------------------------